  Z A P I S N I K  
25. sjednice Vijeća Mjesnog odbora Sigečica
[bookmark: _Hlk523835771]održane u srijedu 14. lipnja 2023., 
u prostorijama OŠ Rapska, Rapska 3, Zagreb, 
s početkom u 1830 sati


NAZOČNI ČLANOVI VIJEĆA: Ante Grbić, Siniša Kekić, Kata Sambolić, Blaženka Šimunović Klještan i Domagoj Vidaković.

NENAZOČNI ČLANOVI VIJEĆA: Luka Jakopčić i Branka Laković 

OSTALI NAZOČNI: Stela Ivanković, djelatnica Gradskog ureda za mjesnu samoupravu, civilnu zaštitu i sigurnost

Predsjedava: Domagoj Vidaković, predsjednik Vijeća.

Zapisnik vodi:  Stela Ivanković, djelatnica Gradskog ureda za mjesnu samoupravu, civilnu zaštitu i sigurnost

Predsjednik konstatira da je nazočno 5 od ukupno 7 članova Vijeća, što znači da Vijeće može pravovaljano odlučivati, te otvara 25. sjednicu Vijeća Mjesnog odbora Sigečica. 
        
Vijeće jednoglasno prihvaća tekst zapisnika sa 24. sjednice Vijeća održane 8. svibnja 2023., bez izmjena.

Predsjednik predlaže sljedeći:
DNEVNI RED:

1. Prijedlog zaključka o izboru predsjednika Mandatnog povjerenstva,
2. Prijedlog zaključka razrješenju dužnosti predsjednika Vijeća Mjesnog odbora Sigečica,
3. Izbor predsjednika Vijeća Mjesnog odbora Sigečica,
4. Prijedlog zaključka o Prijedlogu prioriteta za Plan komunalnih aktivnosti GČ Trnje za 2024. godinu,
5. Prijedlog zaključka za lokaciju psećeg parka (na inicijativu učenika OŠ Rapska koji su proveli anketu u sklopu nastave Građanskog odgoja),
6. Prijedlog površina za kretanje pasa bez povodca na zahtjev Gradskog ureda za strateško planiranje,
7. Prijedlog za postavljanje ogledala na spoju Rapske ulice na ulicu Frana Folnegovića,
8. Prijedlog za iscrtavanjem pune crte na spomenutom raskrižju ili nekog drugog prometnog rješenja koje bi spriječilo parkiranje automobila u samom raskrižju,
9. Prijedlog zaključka o sanaciji kanala na javnom putu ZK 25278,
10. Razno: pitanja i prijedlozi



Ad 1. Prijedlog zaključka o izboru predsjednika Mandatnog povjerenstva

Predsjednik daje uvodno obrazloženje te otvara raspravu.
U raspravi sudjeluju svi prisutni.
Predsjednik	zaključuje raspravu i daje na glasovanje prijedlog zaključka.

Vijeće jednoglasno donosi 

Z A K LJ U Č A K
o izboru novog predsjednika Mandatnog povjerenstva


	1. Osniva  se Mandatno povjerenstvo Vijeća Mjesnog odbora Sigečica (u nastavku teksta: Vijeće).

2. Zadaće Mandatnog povjerenstva  su:
- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata članovima Vijeća i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;
- podnositi izvješća o tome da su ispunjeni uvjeti za prestanak, odnosno mirovanje mandata članu Vijeća u slučajevima utvrđenim zakonom, Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;
- podnositi izvješća o tome da su ispunjeni uvjeti za početak obnašanja dužnosti zamjenika člana Vijeća.

	3. U Mandatno povjerenstvo biraju se:

	za predsjednika: Domagoj Vidaković;

	za članove:       1. Kata Sambolić  i

			  2. Ante Grbić

	

Ad 2. Prijedlog zaključka razrješenju dužnosti predsjednika Vijeća Mjesnog odbora Sigečica

Predsjednik daje uvodno obrazloženje te otvara raspravu.
U raspravi sudjeluju svi prisutni.
Predsjednik	zaključuje raspravu i daje na glasovanje prijedlog zaključka.

Vijeće većinom od (3 glasa „ZA“, 2 „SUZDRŽANA“) donosi

ZAKLJUČAK 

o razrješenju predsjednika Vijeća Mjesnog odbora Sigečica


1. Utvrđuje se da je Domagoj Vidaković podnio ostavku na dužnost predsjednika Vijeća Mjesnog odbora Sigečica dana 14. lipnja 2023.

2. Domagoj Vidaković, razrješuje se dužnosti predsjednika Vijeća Mjesnog odbora Sigečica s danom 14. lipnja 2023., zbog podnošenja ostavke na dužnost iz osobnih razloga, dana 14. lipnja 2023.

        3.  Ovaj će zaključak biti objavljen na oglasnoj ploči u sjedištu Mjesnog odbora Sigečica.


Ad 3. Izbor predsjednika Vijeća Mjesnog odbora Sigečica

Predsjedatelj obavještava članove Vijeća da je sukladno članku 16. Poslovnika o radu Vijeća podnesen jedan prijedlog za predsjednika Vijeća Mjesnog odbora Sigečica.

Prijedlog kandidata za predsjednika Vijeća podnijeli su članovi Vijeća Ante Grbić, Domagoj Vidaković, Siniša Kekić koji za predsjednika Vijeća predlažu Antu Grbića.

Prijedlog se prilaže zapisniku.

Predsjedatelj podsjeća članove Vijeća da se, sukladno članku 15. Poslovnika o radu Vijeća, predsjednik bira javnim glasovanjem, osim u slučaju da Vijeće na osnovi prijedloga trećine članova, većinom glasova svih svojih članova prethodno odluči da će se glasovati tajno.

Predsjedatelj konstatira da nema prijedloga za tajno glasovanje.


Predsjedatelj daje na glasovanje prijedlog kandidata za predsjednika Vijeća – Ante Grbić.

Vijeće većinom od (3 glasa „ZA“, 2 „SUZDRŽANA“) donosi

Z A K LJ U Č A K
o izboru predsjednika Vijeća Mjesnog odbora Sigečica



1. Za predsjednika Vijeća Mjesnog odbora Sigečica izabran je Ante Grbić.

2. Dana 14. lipnja 2023. Ante Grbić započinje s obnašanjem dužnosti predsjednika
Vijeća Mjesnog odbora Sigečica.

3. Ovaj će zaključak biti objavljen na oglasnoj ploči u sjedištu Mjesnog odbora Sigečica.



Predsjednik	pozdravlja nazočne i zahvaljuje na povjerenju te nastavlja s radom sjednice.


Ad 4. Prijedlog zaključka o Prijedlogu prioriteta za Plan komunalnih aktivnosti GČ Trnje za 2024. godinu

Predsjednik daje uvodno obrazloženje te otvara raspravu.
U raspravi sudjeluju svi prisutni.
Predsjednik	zaključuje raspravu i daje na glasovanje prijedlog zaključka.

Vijeće većinom od (3 glasa „ZA“, 2 „SUZDRŽANA“) donosi

Z A K LJ U Č A K
o prijedlogu prioriteta za Plan komunalnih aktivnosti
Gradske četvrti Trnje za 2024.


1.   Vijeće Mjesnog odbora Sigečica predlaže Vijeću Gradske četvrti Trnje da u plan   
      komunalnih aktivnosti Gradske četvrti Trnje za 2024., uvrsti sljedeće akcije na 
      području Mjesnog odbora Sigečica:


I.   VODOOPSKRBA

	R.br.
	Lokacija – ulica
	Uređenost ulice 
(asfalt-makadam)
	Količina (duljina)   u metrima)

	
	
	
	



II.  ODVODNJA OTPADNIH VODA

	R.br.
	Lokacija – ulica
	Opis radova
	Količina (duljina)   u metrima)

	1.
	Murterska ulica 14-16
	Rekonstrukcija kanalizacijske mreže
	10



III. JAVNOPROMETNE POVRŠINE I OBJEKTI 

	R.br.
	Lokacija 
	Opis radova
	Količina 

	1.
	
	
	





IV. IGRALIŠTA I ZELENE POVRŠINE

	R.br.
	Lokacija - ulica
	Opis radova
	Količina 

	1.
	Rapska 33, k.č. 2528/1 javna površina
	Postavljanje 4 klupice i 2 stola na zelenoj površini ispred BIPE i UNIONA
	4 klupice i 2 stola

	2.
	Paška ulica 12-12b i 14-14b
	Slobodna sadnja
	

	3.
	Ugao Čiovske i Paške 
	Slobodna sadnja duž oboda zelene površine na uglu Čiovske i Paške (zapadna i jugozapadna strana kč.br. 2675/8 k.o. Trnje
	

	4.
	Ugao Čiovske i Paške
	Postavljanje klupice sa drvenim stolom te stola za ping pong uz istočni ili jugozapadni dio zelene površine na uglu Čiovske i Paške (k.č. br. 2675/8 k.o. Trnje 
	

	5.
	Paška ulica
	Uređenje stazice duž utabane dijagonale u parku u paškoj ulici
	

	6.
	Paška ulica (uz Slavonsku aveniju) k.č.2675/1 zelena površina
	Obnova 4 klupice i postavljanje 2 stola
	

	7.
	Park Petra Stipetića – zapadna strana
	Uređenje parka za pse
	

	8. 
	Kod petlje uz Slavonsku 
	Sprave za vježbanje
	

	9.
	Hvarska 8, zelena površina između frizerskog salona Marcele i kineskog restorana
	Uređenje parka sa klupicama, koševi za smeće i sadnja zelenila
	3 koša za smeće



V.  JAVNA RASVJETA

	R.br.
	Lokacija 
	Opis radova
	Količina 

	
	
	
	



VI. OBJEKTI I PROSTORI MJESNE SAMOUPRAVE

	R.br.
	Lokacija – ulica, k.br.
	Opis i količina  radova

	1.
	Rapska ulica 41
	Sanacija trošnog objekta (šupe) ispred ulaza u Mjesni odbor




VII. DRUGI JAVNI OBJEKTI I POVRŠINE

	R.br.
	Lokacija – ulica
	Opis i količina  radova

	1.
	Vukovarska i Radnička (od Lopudske do Folnegovićeve) kč. 123 i kč. 110/2 k.o. Trnje
	Postavljanje 4 klupice na tom potezu uz pločnik

	2.
	Hvarska ulica
	Asfalt na nogostupu od k.br. 2-10 sa uređenjem požarnog putak.br. 8-10

	3.
	Izlaz iz Zlarinske i Pašmanske ulice na Aveniju Marina Držića
	Asfaltiranje spusta za bicikle (kosina za bicikle) kč. 5583/4, 2274 i 5579 k.o Trnje

	4.
	Od Vukovarske prema Hvarskoj ulici kč. 5500/1 i 134/10 k.o. trnje
	Spust za kolica i bicikle pored stepenica

	5.
	Hvarska 1E, pored beauty centra „Medelior“
	Uklanjanje žardinjere, prošitenje pješačkog prijelaza

	6.
	DV Vladimir Nazor, Rapska ulica 1
	Nivelacija 2 nagiba (kosine za kolica)





VIII. OSTALE AKCIJE

	R.br.
	Lokacija i vrsta 
	Opis radova (detaljno)
	Količina 

	
	
	
	






2.   Ovaj se zaključak upućuje Vijeću Gradske četvrti Trnje i Gradskom uredu za mjesnu      samoupravu, civilnu zaštitu i sigurnost Zagreb, Ulica grada Vukovara 56 a, na daljnje postupanje.


Ad 5. Prijedlog zaključka za lokaciju psećeg parka (na inicijativu učenika OŠ Rapska koji su proveli anketu u sklopu nastave Građanskog odgoja)

Predsjednik daje uvodno obrazloženje te otvara raspravu.
U raspravi sudjeluju svi prisutni.
Predsjednik	zaključuje raspravu i daje na glasovanje prijedlog zaključka.

Vijeće većinom od (3 glasa „ZA“, 2 „SUZDRŽANA“) donosi

ZAKLJUČAK
o prijedlogu za lokaciju psećeg parka


1. Vijeće Mjesnog odbora Sigečica predlaže uspostavljanje parka za pse na lokaciji Park Petra Stipetića.

2. Zbog čestih i učestalih upita te pritiska građana o uspostavljanju parka za pse, učenici OŠ Rapska proveli su anketu u sklopu nastave Građanskog odgoja, sa pozitivnim odazivom građana o uspostavljanju parka za pse na navedenoj lokaciji.

3. Ovaj se zaključak upućuje Vijeću Gradske četvrti Trnje i Gradskom uredu za mjesnu samoupravu, civilnu zaštitu i sigurnost, Ulica grada Vukovara 56 a.


Ad 6. Prijedlog površina za kretanje pasa bez povodca na zahtjev Gradskog ureda za strateško planiranje

Predsjednik daje uvodno obrazloženje te otvara raspravu.
U raspravi sudjeluju svi prisutni.
Predsjednik	zaključuje raspravu i daje na glasovanje prijedlog zaključka.

Vijeće jednoglasno donosi

ZAKLJUČAK
o prijedlogu za kretanje pasa bez povodca


1. Vijeće Mjesnog odbora Sigečica za kretanja pasa bez povodca predlaže lokaciju Park Petra Stipetića, te prije pothodnika prema Folnegovićevom naselju, između zgrada na kč. 2675/1 k.o. Trnje, uz petlju.

2. Ovaj se zaključak upućuje Vijeću Gradske četvrti Trnje i Gradskom uredu za mjesnu samoupravu, civilnu zaštitu i sigurnost, Ulica grada Vukovara 56 a, na daljnje postupanje.



Ad 7. Prijedlog za postavljanje ogledala na spoju Rapske ulice na ulicu Frana Folnegovića

Predsjednik daje uvodno obrazloženje te otvara raspravu.
U raspravi sudjeluju svi prisutni.
Predsjednik	zaključuje raspravu i daje na glasovanje prijedlog zaključka.

Vijeće jednoglasno donosi

ZAKLJUČAK
o postavljanju prometnog zrcala na spoju Rapske i Ulice Frana Folnegovića

1. Vijeće Mjesnog odbora Sigečica predlaže postavljanje prometnog zrcala na spoju/zavoju Rapske ulice 65, 67, 69 (kod crvene zgrade) prema Ulici Frana Folnegovića.

1. Prijedlog se podnosi zbog nepreglednosti prometa s lijeve strane na priključku Rapske na Ulicu Frana Folnegovića tj. zbog potrebe za osiguravanjem sigurnog uključivanja vozila na prometnicu s prednošću prolaska i povećanje razine preglednosti, sukladno članku 73. stavku 1. Pravilnika o prometnim znakovima, signalizaciji i opremi na cestama (92/2019). 

1. Prometno zrcalo može se postaviti prema uzoru na već postavljena prometna ogledala na prilazu i priključku u nastavku Ulice Frana Folnegovića. U prilogu karta lokacije.

4. Ovaj se zaključak upućuje Vijeću Gradske četvrti Trnje i Gradskom uredu za mjesnu samoupravu, civilnu zaštitu i sigurnost, Ulica grada Vukovara 56 a, na daljnje postupanje.


Ad 8. Prijedlog za iscrtavanjem pune crte na spomenutom raskrižju ili nekog drugog prometnog rješenja koje bi spriječilo parkiranje automobila u samom raskrižju

Predsjednik daje uvodno obrazloženje te otvara raspravu.
U raspravi sudjeluju svi prisutni.
Predsjednik	zaključuje raspravu i daje na glasovanje prijedlog zaključka.

Vijeće jednoglasno donosi

ZAKLJUČAK
o iscrtavanju pune crte na zavoju Rapske ulice prema Folnegovićevoj ulici


1. Vijeće Mjesnog odbora Sigečica predlaže iscrtavanje pune crte na raskrižju/zavoju Rapske ulice 65, 67, 69 (kod crvene zgrade) prema Ulici Frana Folnegovića ili nekog drugog prometnog rješenja koje bi spriječilo parkiranje automobila u samom raskrižju.

2. Parkiranje vozila uzduž desnog traka često dovodi i do parkiranja neposredno uz i preko pješačkog prijelaza, kao i na dijelu ceste u zavoju, čime se dovode u opasnost svi sudionici u prometu i pješaci. Zbog neposredne blizine dječjeg vrtića te guste naseljenosti, navedene su ceste i pješački prijelaz pojačano prometni.

3. Ovaj se zaključak upućuje Vijeću Gradske četvrti Trnje i Gradskom uredu za mjesnu samoupravu, civilnu zaštitu i sigurnost, Ulica grada Vukovara 56 a, na daljnje postupanje.


Ad 9. Prijedlog zaključka o sanaciji kanala na javnom putu ZK 25278

Predsjednik daje uvodno obrazloženje te otvara raspravu.
U raspravi sudjeluju svi prisutni.
Predsjednik	zaključuje raspravu i daje na glasovanje prijedlog zaključka.

Vijeće većinom od (3 glasa „ZA“, 2 „SUZDRŽANA“) donosi

ZAKLJUČAK
o sanaciji kanala na javnom putu ZK 25278

1. Vijeće Mjesnog odbora Sigečica predlaže sanaciju kanala ja javnom putu ZK 25278 u Murterskoj i Paškoj ulici, jer sve kuće imaju fekalije i otpadne vode u podrumu kada padne bilo kakva kiša, također voda pronađe svoj put tako da se skuplja i u šahtovima gdje imamo dotok i brojila za pitku vodu.

2. Molimo sanaciju cijevi na javnom putu, budući da su stanarima puni podrumi, podrumski stanovi i šahtovi otpadnih voda i fekalija. Druga stvar, ali ne manje bitna je da taj propali kanal otpušta fekalije u zemlju u Murterskoj ulici što je ekološki neprihvatljivo. U prilogu potpisi stanara navedenih ulica.

3. Ovaj se zaključak upućuje Vijeću Gradske četvrti Trnje i Gradskom uredu za mjesnu samoupravu, civilnu zaštitu i sigurnost, Ulica grada Vukovara 56 a.


Ad 10. Razno: pitanja i prijedlozi

Vijećnica Kata Sambolić postavlja upit u čijem je vlasništvu  ostava ispred prostora Mjesnog odbora u Rapskoj 41. Predsjednik Ante Grbić odgovara da je sanacija trošnog objekta uvrštena u prioritete za PKA ČG Trnje za 2024. godinu.

Predsjednik Ante Grbić predlaže vijećnicima da se prenese glas o primanju donacija za školu OŠ Rapska za uređenje dvorišta, igrališta u sklopu kojega bi bio prostor za učenje, igru i odmor, glazbeni kutak, igralište s trampolinom itd.

Iduća sjednica Vijeća planira se održati 5. srpnja 2023. s početkom u 18:30 sati.

Dovršeno u 20:15 sati.

KLASA:024-08/23-003/1185
URBROJ:251-13-11-17/007-23-3
Zagreb, 14. lipnja 2023.
 
Zapisnik sastavila:

[bookmark: _GoBack]Stela Ivanković 


PREDSJEDNIK

Ante Grbić

